Lav et referat af nedenstående tekst:

Tekst:
Det var ikke en helt almindelig skoledag, Isabella Weinreich fra 1.g på Nørresundby Gymnasium og HF mødte ind til mandag. Hun skulle nemlig sammen med sine klassekammerater afholde skoledagen i Fårup Sommerland, hvor der var mulighed for at kombinere teorien fra naturvidenskabslokalet med praksis fra forlystelsesparken. - Det er fedt, for man er aktiv, og det er en fed måde, man kan få det indblandet i normal undervisning, og vi kommer lidt væk fra skolen og herud og bevæger os samtidig med det, siger Isabella Weinreich. Opgaverne bestod blandt andet i at måle accelerationer på forlystelser iført en puls- og blodtryksmåler og efterfølgende lave beregninger. Uddannelsesleder vil sikre både fagligt og socialt indhold Ifølge uddannelsesleder på Nørresundby Gymnasium og HF Allan Andersen giver dagen i Fårup Sommerland et godt indblik i, hvad naturvidenskab handler om, hvor eleverne kommer ud i naturen og laver målinger på baggrund af det. Men det er ifølge ham ikke kun det faglige, der er fokus på ved besøget. - Vi vil gerne lave nogle introaktiviteter for eleverne både socialt og med noget fagligt indhold, og vi synes, det er en god lejlighed til at kombinere de to ting her i Fårup Sommerland, siger Allan Andersen.

Referat:
Gymnasie- og folkeskoleklasser er i uge 33 inviteret i Fårup Sommerland for at have anderledes undervisning, hvor der er mulighed for at prøve noget af det naturvidenskabelige teori af i praksis.